Saréngséng

Saréngséng; Sréngséng (Benstonea kurzii) nyaéta tutuwuhan rupaning pandan anu asalna tina kulawarga Pandanaceae. Ieu tutuwuhan loba kapanggih hirup di pulo Jawa. Utamana di daérah pigunungan, ieu tutuwuhan ogé dipiwanoh ngaran daérahna: harashas, h. lembut, h. leutik, pandan pari, p. saréngséng, solénat (Sd.), jeung pandan sili (Jw). 1987. Tumbuhan Berguna Indonesia I: 119. Badan Litbang Kehutanan, Departemen Kehutanan. Jakarta. (sebagai Pandanus caricosus Kurz. Versi berbahasa Belanda -1922- I: 63)

 Ciri mandiri 
Saréngséng kagolongkeun tutuwuhan rungkun jangkungna 0,7-1,2 m, teu mibanda tangkal sakapeung aya ogé katempo pondok, sawaréh atawa atawa lolobana ngampar luhureun taneuh atawa nyarandé kana tangkal anu séjén; gurat tengah tangkalna lk. 1,7-1,9 cm ti tungtung; tangkal kelirna semu coklat, teu mibanda cucuk sarta teu mibanda akar tunjang. 2011. Biosystematics of Pandanaceae in Java. Unpublished dissertation. Bogor: The Graduate School of Bogor Agric. University.

Daun manjang heureut, (48-)92—154,5(-360,5) cm × (1,8-)2,5—4,0(-5,5) cm, kawas kertas (chartaceous), kalawan dua mibanda dua tikel/tilep sapanjang lambaran daunna (lamun di teukteuk, ditempo ti handap ngawangun hurup M), tulang daun utama nyendol di palebah handap; cucuk-cucuk di sisi tungtung daun aya ogé di handapna sapanjang tulang daun ukuranna 0,5-3 mm kalawan anggangna unggal cucuk 2-5 mm. Buah majemuk (syncarp) ampir buleud, buleud endog rada mébér, (4-)5,5—8(-9,3) cm × (2,8-)3,5—4,3(-5,5) cm, ngéntép (106-)168—308(-544) siki drupa (buah batu); semu coklat, tunggal, ajeg di tungtung tangkal.

 Ékologi jeung agihan 
Habitat saréngséng timimiti daérah anu perenahna 20 nepika 1.100 m dpl. Ieu tutuwuhan loba kapanggih hirup liar di leuweung hujan tropika, ti mimiti leuweung landeuh nepika leuweung pigunungan; sanajan kitu pang lobana kapanggih hirup dileuweung pasir.

Saréngséng nyebar ngan dipulo Jawa (endemik) di pulo Jawa, ti mimiti Jawa Kulon nepi ka Jawa Wétan. Kembangan sarta buahan sapanjang taun ti mimiti Januari nepika Désémber.

 Mangpaat 
Daun saréngséng cara tradisional dianyam pikeun nyieun samak (kajang), Dudukuy, bungkus gula beureum. 1845. Aanteekeningen over het nut, door de bewoners van Java aan eenige planten van dat eiland toegeschreven. p. 49 (no. 351) Amsterdam:J. Müller, 1845.

 Dicutat tina 

 Tutumbu ka luar 
 Tropicos: Benstonea kurzii (Merr.) Callm. & Buerki. Diakses pada 30/X/2017.
 Plant List: Pandanus kurzii Merr. . Diakses pada 30/X/2017.
 JSTOR: Holotype of Pandanus kurzii Merr. [family PANDANACEAE]. Diakses pada 30/X/2017.
 Plant Illustration: Pandanus kurzii Merr. (as Pandanus caricosus Kurz) . Diakses pada 30/X/2017.
 e-Monocot: Pandanus kurzii Merr. . Diakses pada 30/X/2017.

Kategori:Pandanaceae
Kategori:Bahan anyaman
Kategori:Flora Indonésia